Dammene er tappet for vann flere ganger. Under andre verdenskrig ble Øvre Smestaddam tørrlagt, og Smestadleiren anlagt i dammen og området rundt som en av de største tyske militærleirene i Oslo og Aker, anlagt for som hadde antiluftskytsskole i området og plass til innkvartering av 1 350 soldater. Før krigen hadde norsk militær en luftvernkanon stående her i tilknytning til en lyskasterstilling. Mannskapet her kom i kamp med invasjonsstyrkene 9. april 1940, og stillingen ble deretter overtatt og utvidet av tyskerne til tre maskinkanoner og et tre etasjers bunkeranlegg i 20 meters dybde. Etter frigjøringen i mai 1945 overtok en amerikansk bataljon leiren; så rykket en del av Den norske brigade inn, før demobilisering. 1. mars 1946 tok Befalsskolen for infanteriet plass i leiren. Den er også hjem for svaner.